توناوون ایرته لب امریکا قوشمه ایالتلری آقدینگیز ده جایلشگن حربی مرکزی دن ایلک مراتبه بشار الاسد رژیمی گه عاید الشیراط قونلغه سی گه 59 توماهاک موشک اوردی.
امریکا نینگ اوشبو حرکتی بیلن روسیه گه "حدینگنی بیلگین" شکلیده بیر پیام بیریش گه انتیلگن لیگی بیلدیریلماقده.
عینی دمده امریکا نینگ اوشبو حرکتی نینگ دونالد ترامپ رهبریتی نینگ ایچکی و تشقی معما لری نی ییچیش اوچون قیلگن بیر تشبثی دن عبارت ایکن لیگی گه هم دقت قره تیلماقده.
امریکا مدافعه وزیرلیگی "پنتاگون" سوزلاوچی سی دگروال دیویس, خودی منه شوو هوائی عملیات نینگ اویوشتیریلمسدن آلدین روسیه گه معلومات بیرگن لیک لری نی بیلدیردی. عینی دمده سوزلاوچی الشیراط قونلغه سیده روس حربی لری نینگ هم موجود ایکن لیک لری خصوصیده معلومات ایگه سی ایکن لیک لری نی معلوم قیلدی.
بشار الاسد رژیمی هم امریکا نینگ اوشبو هجومی دن آلدین قونلغه نینگ تخلیه قیلینگن لیگی نی بیلدیررایکن, فقط گینه 6 کیشی نینگ جان بیرگن لیگی نی ایسله تیب اوتدی.
امریکا قوشمه ایالتلری تشقی ایش لر وزیری ریکس تیلرسن ایسه, روسیه نینگ سوریه ده اوز مسئولیت لری نی بجا کیتیرمه گن لیگی نی بیلدیردی.
تیلرسن نینگ اوشبو سوزلری گه قره ب ایریم تحلیلچی لر, خودی منه شوو هوائی عملیات نینگ, اوباما رهبریتی دوریده اوکرائین و قفقاز لر ده راحت بیر شکلده حرکت ایتیتگن روسیه گه, "حدینگنی بیلگین" شکلیده گی بیر پیام دن عبارت ایکن لیگی نی بیلدیرماقده.
روسیه مدافعه وزیرلیگی سوزلاوچی سی کوناشینکوف هم امریکا نینگ اوشبو عملی سببلی, روسیه نینگ سوریه ده پنتاگون بیلن بولگن همکارلیک لری نینگ بوتونلی توخته تیله دیگن لیگی نی بیلدیردی.
روسیه امریکا نینگ اوشبو عملیاتی آرتیدن بیرگن باشقه بیر بیاناتیده ایسه خودی منه شوو هوائی هجوم نینگ روسیه بیلن امریکا آره سیده گی مناسبت لر نی بوزگن لیگی نی بیلدیرگن ایدی.  عینی دمده خودی منه شوو هوائی هجوم لرنینگ منطقه ده فقط گینه ترور تشکیلاتی داعش نینگ کوچی نینگ آرتیب کیتیشی گه سبب بوله دیگن لیگی نی معلوم قیلگن ایدی.
بوندن تشقری روسیه تامانیدن توناوون بیریلگن بیاناتده, مسکو رهبریتی نینگ بشار الاسد رژیمی هوائی کوچ لری نینگ کوچی نینگ آرتریلیشی اوچون دمشق رهبریتی بیلن همکارلیک قیله دیگن لیگی نی بیلدیردی.
نتیجه ده روسیه بیلن امریکا نینگ بیر بیر لری گه قرشی اوروشیش لری اوچون سوریه توپراق لری نی تنله گن لیک لری بیلدیریلماقده.
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
